Document ID: /roh_data/filtered/fineweb-2-filterrobots_roh.jsonl.gz/12047

In avantatg dal ressort Dieni saja il lieu a la staziun a val da la Arena da skis Andermatt-Sedrun, manegia Norbert Hörburger. I na tanschia dentant betg da mo sa concentrar sin la stagiun d’enviern. Ins stoppia avair in manaschi avert durant l’entir onn.
Decisiv saja era ch’ins haja avunda chapital per finanziar las emprimas investiziuns, sco per exempel ina garascha sutterana ubain la recepziun, ha Hörburger aschuntà.
Purschidas attractivas
En vista al clima che sa mida ed al dumber da skiunzs che sa sminuescha, stoppia in ressort da vacanzas crear purschidas attractivas per pudair subsister en la fiera, di il docent per turissem.
RR actualitad 12:00